PlayStation 4

PlayStation 4 (PS4) — სახლის ვიდეო თამაშების კონსოლი, შექმნილი Sony Computer Entertainment-ის მიერ. დაანონსდა PlayStation-ის პრესკონფერენციაზე 2013 წლის 20 თებერვალს, პრეზენტაცია შედგა E3-ზე და გამოიცა 2013 წლის 15 ნოემბერს ჩრდილოეთ ამერიკაში, ხოლო 2013 წლის 29 ნოემბერს — ევროპაში, სამხრეთ ამერიკასა და ავსტრალიაში. როგორც ნაწილი მერვე თაობის ვიდეო თამაშების კონსოლებისა და რიგით მეოთხე კონსოლი სერიიდან, იგი კონკურენციას უწევდა Nintendo-ს Wii-ის და Microsoft-ის Xbox One-ს.

მისი წინამორბედისაგან განსხვავებით, PS4-ში გამოყენებულია AMD-ის ტექნოლოგია, AMD Fusion ჩაშენებული x86-64 არქიტექტურის გარშემო. AMD-ის განცხადებით, აღნიშნული პროცესორი AMD Fusion არქიტექტურით დამზადებულ პროცესორებს შორის არის "ყველაზე ძლიერი", რომელიც აქამდე შეუქმნიათ. შექმნელებმა განსაკუთრებული აქცენტი გააკეთეს სოციალურ ურთიერთობასა და სხვა მოწყობილობებსა და სერვისებთან ინტეგრაციაზე, რითაც შესაძლებელია სინქრონიზაციის მოხდენა Playstation 4, PlayStation Vita-სა და Sony Xperia შორის. ხოლო რაც შეეხება კონტროლერს, იგი საგრძნობლად დაიხვეწა წინა მოდელებთან შედარებით — გაუმჯობესებული ღილაკების, ანალოგისა და ინტეგრირებული ტაჩპადის ჩათვლით. კონსოლი მოიხმარს Orbis ოპერაციულ სისტემას, რომელიც წარმოადგენს FreeBSD 9.0-ის მოდიფიცირებულ ვერსიას.

კონსოლის გაყიდვები შესამჩნევად მაღალი იყო. კომპანიის განცხადებით, გაყიდვების პირველ ეტაპზე, PS4 ყველაზე მეტად მოთხოვნადი პროდუქტი აღმოჩნდა Sony-ის კონსოლებს შორის. 2020 წლის მონაცემებით კონსოლის გაყიდვების რაოდენობამ 113.5 მილიონ ასლს მიაღწია.

გალერეა

იხილეთ აგრეთვე
PlayStation
PlayStation 2
PlayStation 3

რესურსები ინტერნეტში


 PlayStation 4-ის მომხმარებლის ონლაინ სახელმძღვანელო

სქოლიო

კატეგორია:სახლის ვიდეო თამაშების კონსოლები
კატეგორია:მერვე თაობის ვიდეო თამაშების კონსოლები
კატეგორია:Sony-ს კონსოლები
კატეგორია:PlayStation 4
კატეგორია:2010-იანი წლების სათამაშოები
კატეგორია:2013 წელს წარმოდგენილი პროდუქტები